 Ilé-ẹjọ ju akẹkọọ girama to n ṣe Yahoo ṣẹwọn oṣu meje nlbadan : Ọmọdekunrin ẹni ọdun mejilelogun 22 kan, Matthew Daniel Ogwuche ti dero ẹwọn nIbadan.Yahoo ni wọn lọmọkunrin naa n ṣe, ìyẹn ni pé o n lu awọn eeyan ni jibiti kaakiri lori ẹrọ ayelujara.Eyi ladajọ ilé-ẹjọ gíga ijọba apapọ to wa laduugbo Ring Road, nIbadan, Onídàájọ Patrick Ajoku, ṣe sọ ọ ṣẹwọn oṣu meje lọjọ kẹtalelogun, oṣù keji, ọdún 2021, ti i ṣe ọjọ Iṣẹgun, Tusidee, ọsẹ.Gẹgẹ bALAROYE ṣe gbọ, akẹkọọ ileewe gírámà ni Daniel, ṣugbọn Karlee Grey lorukọ to n lo lori ẹrọ ayélujára gbogbo lati maa fi lu awọn eeyan ni jibitiOwo ìfà ti ọmọkùnrin ẹni ọdun mejilelogun naa ti bẹrẹ sí í rí lo jẹ ko pa ileewe tị, to sì dojú kọ jibiti lilu ti wọn n pe ni Yahoo loju paali.Àjọ Economic Aand Ficial Crimes Commission, EFCC, lo pe Daniel lẹjọ sí kootu fun ẹsun jibiti lẹyin to lù ẹnikan ni jibiti ojilelẹgbẹta dọlà o le marun-un 645 eyi to le lẹgbẹrun lọna ojilerugba owo naira ilẹ yii  246,100.Lẹyin ti Onídàájọ Ajoku ti sọ ọmọ Ibo yii ṣẹwọn oṣu meje, ile-ẹjọ tun pàṣẹ pé kó dá gbogbo owo to fi ọna eru gba lọwọ ẹni ẹlẹni pada.Bakan naa ladajọ tun pàṣẹ pé kí awọn agbofinro gba awọn dukia to fi owo jibiti ọhún ra, bíi ẹrọ àgbélétan lápútọọpù ati ẹrọ ibanisọrọ rẹ kan ti wọn n pe ni Infinix S4, lọwọ ẹ, ki awọn dukia naa sì di tijọba apapọ lọgan. 